**Daearyddiaeth yn y Newyddion: Rhifyn 14**

**Gemau Olympaidd 2012 a Chymru**

**Cynlluniau gwers/Nodiadau Athrawon Cyfnod allweddol 3**

Trosolwg o’r adnodd

Dyluniwyd Daearyddiaeth yn y Newyddion i fod yn ffynhonnell ddiddorol a chyfredol o wybodaeth ac adnoddau ar-lein i athrawon. Bydd yn helpu i gefnogi gofynion y Cwricwlwm Cenedlaethol ar gyfer cynnwys materion byd-eang a Chymreig cyfredol mewn modd hyblyg mewn gwersi daearyddiaeth, yn ogystal â chynlluniau dysgu mwy ffurfiol, a/neu gellir ei ddefnyddio i ysgogi gwaith pellach o fewn cynlluniau gwaith. Bydd pob rhifyn yn cynnwys un brif thema a dwy erthygl berthnasol sy’n ffurfio canolbwynt ar gyfer gweithgareddau gwers. Ar ben hynny, gellir defnyddio sgrin digwyddiadau byd-eang cyfredol yn rheolaidd fel hafan, neu fel ysgogiad i ddechrau gwers. Gall y dolenni ‘Oeddech chi’n gwybod?’ fod yn sail i drafodaethau daearyddol ehangach, er enghraifft ar gyfer gweithgareddau ar ddiwedd y wers.

Mae geiriau allweddol, gyda’u diffiniadau, wedi’u lliwddangos o fewn yr adnodd.

Bydd pob rhifyn yn cael ei archifo i ganiatáu i chi fynd at yr adnoddau a’u hailddefnyddio yn y dyfodol. Mae modd eu lawrlwytho’n llawn i alluogi i chi eu storio a’u defnyddio yn yr ystafell ddosbarth heb gysylltu â’r rhyngrwyd.

**Prif Thema**

Prif gysylltiadau’r Cwricwlwm Cenedlaethol:-

Range

* ‘Byw yng Nghymru: eu hardal leol\* a gwaith ymchwil i o leiaf un agwedd o ddaearyddiaeth Cymru’
* ‘Disgrifio achos ac effaith sut y mae lleoedd ac amgylchedd yn newid, *e.e. fesul tymor, o’r gorffennol i’r presennol, yr angen am gynaliadwyaeth’*

Sgiliau

* *‘egluro achos ac effaith prosesau ffisegol a dynol a sut mae’r prosesau yn cydberthyn, e.e. achos ac effaith gweithgarwch tectoneg, dylanwad mudo yn Ewrop’*
* ‘egluro sut a pham y mae amgylcheddau yn newid a chanfod tueddiadau a goblygiadau’r dyfodol, *e*.*e. cynnydd poblogaeth, newid hinsawdd, globaleiddio.’*
* **‘Cynnal:**
  + o leiaf un ymchwiliad grŵp ac un ymchwiliad annibynnol i fater neu gwestiwn daearyddol
  + ymchwilio ‘daearyddiaeth yn y newyddion’, digwyddiadau cyfredol a materion lleol yn ogystal â rhai byd-eang’.
* **‘gofyn cwestiwn a’i ateb –** beth yw’r materion daearyddol sy’n wynebu’r bobl sy’n byw yn y lleoliad hwn? Sut a pham y mae barn pob yn amrywio ar wahanol faterion a beth yw fy marn i?

Bydd y gweithgareddau yn cynnig cyfel i ddysgwyr:

* Ddefnyddio TGCh i ymgyfarwyddo â digwyddiadau a gwybodaeth ddaearyddol gyfredol a pherthnasol
* Datblygu gwybodaeth a barn wybodus ar amryw o faterion a phroblemau daearyddol cyfredol a’r atebion sy’n cael eu hawgrymu i’w datrys
* Datblygu sgiliau ymchwilio yn ymwneud â materion cyfredol
* Gweithio’n annibynnol ac ar y cyd

**Prif erthygl: Llundain 2012 – Sut fydd Cymru’n elwa?**

|  |  |
| --- | --- |
| **Nod:** cyflwyno Gemau Olympaidd Llundain 2012 ac edrych ar y dylanwad posibl ar Gymru. | |
| **Amcanion:** Bwriad y gweithgaredd yw rhoi cyfle i’r disgyblion bwyso a mesur y pethau cadarnhaol a negyddol am ddigwyddiad (Y Gemau Olympaidd) a llunio barn gytbwys am ei effaith ar leoliad arbennig (Cymru). | |
| **Adnoddau angenrheidiol:**   * **Adnodd ar-lein** * **Mynediad at feddalwedd fel Microsoft Word** | |
| **Math o weithgaredd:**  I ddechrau, gellir dangos yr adnodd er mwyn cael trafodaeth ddosbarth. Yna, yn defnyddio’r adnodd, dylai’r disgyblion ymgymryd â thrafodaeth grŵp am ‘beth yw’r dylanwadau cadarnhaol ar Gymru a beth yw’r dylanwadau negyddol?’ Mae yma gyfle i edrych ar safbwyntiau gwleidyddol gwahanol bleidiau yn y DU ac yn fwy penodol, yng Nghymru. Hefyd, bydd cyfle i drafod y materion ehangach sef datganoli ac ariannu. Ond y prif ganolbwynt yw pwyso a mesur y gwahanol ddylanwadau a dod i gasgliad cytbwys am y mater. | **Awgrym amser:**  Dyluniwyd y gweithgaredd hwn ar gyfer gwers awr o hyd gyda pheth gwaith cartref posibl i ddilyn (cwblhau tabl, neu ysgrifennu llythyr ffurfiol neu ddatganiad i’r wasg yn ymateb i’r erthygl) Wrth gwrs, gellir gwneud hynny yn y dosbarth hefyd. |
| **Cyflwyniad i’r wers:**  Yn dilyn y drafodaeth gychwynnol uchod, dylai’r disgyblion ddarllen yr adnodd. Dylen nhw un ai agor rhaglen DTP a dylunio tabl neu ysgrifennu un yn eu llyfrau gwaith. Dylai disgyblion ddefnyddio’r adnodd i ganfod y dylanwad cadarnhaol a negyddol cyn cael eu herio i feddwl am rai eu hunain. Y peth pwysig yw canfod a yw’r Gemau Olympaidd yn beth da neu ddrwg i Gymru. | |
| * **Gweithgaredd pellach 1**   Dyma ymarfer defnyddiol. Rhaid i’r disgyblion sefyll mewn rhes. Dylai’r disgyblion sefyll ar un ochr o’r ystafell os ydyn nhw’n meddwl bod y Gemau Olympaidd yn wych ar gyfer Cymru. Ar yr ochr gyferbyn, dylai’r disgyblion sefyll os ydyn nhw’n meddwl y bydd y Gemau yn drychinebus i Gymru. Rhaid i’r disgyblion osod eu hunain mewn llinell syth yn rhywle rhwng y ddau begwn yma. Bydd angen iddyn nhw fynd at le maen nhw’n meddwl sy’n addas ac yna ateb cwestiynau er mwyn gosod eu hunain mewn perthnasedd i’r rhai sydd â barn debyg. Dylai’r athro ganolbwyntio ar wahanol fyfyrwyr ar hyd y rhes gan ofyn iddyn nhw pam eu bod nhw wedi dewis y fan honno yn y llinell.   * **Gweithgaredd pellach 2:**   Mae yma gyfle i archwilio safbwyntiau gwleidyddol a hyd yn oed arian datganoli a’r fformiwla Barnett. Ar ôl cynnal y gweithgaredd uchod, gall y dosbarth rannu’n ddwy ochr a chwarae rôl yn dadlau achos Cymru a’r Gemau Olympaidd. Gellir defnyddio hwn i ddod â syniadau sy’n berthnasol i wleidyddiaeth Cymru i’r amlwg. | |
| **Nodiadau:** | |

**Erthygl gysylltiol 1: Ble mae’r digwyddiadau’n cael eu cynnal?**

|  |  |
| --- | --- |
| **Nod:** dylai’r disgyblion ddysgu bod gwahanol ffactorau yn dylanwadu ar leoedd sy’n dda o ran cynnal digwyddiadau gwahanol. | |
| **Amcanion:** Bwriad y gweithgaredd yw atgyfnerthu’r cysyniad o ffactorau dynol a ffisegol yn dylanwadu ar leoliadau, gweithgareddau a newidiadau. Mae’r adnodd yn edrych ar yr hyn sy’n gwneud Stadiwm y Mileniwm yn lleoliad delfrydol i gynnal digwyddiadau chwaraeon ac adloniant a pham felly y dewiswyd hi i agor Gemau Olympaidd 2012. Yna, gwrthgyferbynnir hyn gyda’r siomedigaeth enfawr na chafod Cymru ei dewis i gynnal y gystadleuaeth beicio mynydd er bod ganddi leoliad llawer iawn gwell. Na’r un a ddewiswyd fel lleoliad Olympaidd. | |
| **Adnoddau angenrheidiol:**   * **Adnodd ar-lein** * **Mynediad i feddalwedd cyhoeddi, fel Microsoft Word** * **System Wybodaeth Ddaearyddol megis Google Earth/Maps** | |
| **Math o weithgaredd:**  Dylai’r drafodaeth gychwynnol yn y dosbarth ganolbwyntio ar y lluniau a diffinio’r cysyniadau o ddaearyddiaeth Ffisegol a daearyddiaeth Ddynol. Mae angen i’r disgyblion ddarllen yr erthygl hon â’r erthygl gysylltiedig am y Gemau Olympaidd cyn rhoi cynnig ar y cwis rhyngweithiol. Yn defnyddio System Wybodaeth Ddaearyddol i’w helpu nhw, dylai’r disgyblion ganfod ardal gyfagos i’w cartref y gallan nhw ei datblygu. Dylai’r datblygiad fod yn berthnasol i ryw fath o ddiddordeb fel siopa neu bysgota neu farchogaeth neu syrffio. | **Awgrym amser:**  Bydd y gweithgaredd hwn o bosib yn gofyn am wers awr o hyd, ond gellir gosod gwaith cartref hefyd, sef ysgrifennu am ffordd o hybu’r lleoliad fel rhywle allai gynnal digwyddiad o’r fath. |
| **Cyflwyniad i’r wers:**  Dylai’r drafodaeth gychwynnol ganolbwyntio ar ddewis Stadiwm y Mileniwm i gynnal y gystadleuaeth pêl-droed yn y gemau Olympaidd a’r dewis o beidio cynnal y beicio mynydd yng Nghymru. Rhaid i’r disgyblion ganfod y ffactorau dynol a’r ffactorau ffisegol ynghlwm â’r penderfyniadau hyn.  Ar ôl iddyn nhw ddarllen yr erthyglau a chwblhau’r cwis, dylen nhw ganfod rhywle ger eu cartref y maen nhw’n meddwl gallai gael ei ddatblygu’n lleoliad cynnal digwyddiadau. Dylid annog disgyblion i edrych ar rywle sy’n cael ei ddefnyddio eisoes neu ar weithgaredd sydd o ddiddordeb iddyn nhw. Dylen nhw ganfod y ffactorau dynol a ffisegol sy’n dylanwadu ar eu penderfyniadau.. Dylid eu hatgoffa nhw i edrych ar y pethau negyddol yn ogystal â’r pethau cadarnhaol.  Dylid ysgrifennu llythyr neu ddatganiad i’r wasg i amlinellu eu darganfyddiadau. | |
| * **Cyfle am weithgaredd pellach 1:**   Gallai’r disgyblion wneud ymchwil i’r farchnad i weld p’un ai bod pobl eraill yn cytuno gyda’r lleoliad mewn nhw wedi ei ddewis. Yna, gallant gyflwyno eu darganfyddiadau ar ffurf graff.   * **Cyfle am weithgaredd pellach 2:**   Gallai’r disgyblion gynnig eu syniadau i grŵp o bobl ac yna dewis y goreuon cyn gweithio gyda’i gilydd i gynhyrchu ‘cynnig’ grŵp ar gyfer Dragon’s Den, | |
| **Nodiadau:** | |

**Erthygl gysylltiol 2: Prosiect Maint Cymru**

|  |  |
| --- | --- |
| **Nod:** Dylai’r disgyblion ddysgu am brosiect Maint Cymru a dylid eu hannog i ymuno. | |
| **Amcanion:** Bwriad y gweithgaredd yw ennyn dealltwriaeth ddyfnach o’r rôl y mae’r fforest yn ei chwarae yn frwydr i leddfu effeithiau newid hinsawdd. Dylai’r disgyblion ddysgu bod Cymru yn weithgar iawn yn y frwydr yn erbyn newid hinsawdd a bod y prosiect Maint Cymru yn un o’r strategaethau sy’n cael ei defnyddio. | |
| **Adnodd angenrheidiol:**   * **Adnodd ar-lein** * **Meddalwedd cyflwyno megis Microsoft PowerPoint** | |
| **Math o weithgaredd:**  Dylai’r drafodaeth ddosbarth gychwynnol ganolbwyntio ar y fideo a dylai hynny sbarduno rhan o’r gweithgaredd dechreuol. Dylai’r drafodaeth ganolbwyntio ar fyfyrwyr o Gymru sydd wedi teithio o Gymru i Uganda yn y flwyddyn ddiwethaf i lansio’r TACC yno ac i godi ymwybyddiaeth o bwysigrwydd plannu coed. Yna, dylai disgyblion ganolbwyntio ar awduro deunyddiau ymgyrchu i annog eraill i gymryd rhan. | **Awgrym amser:**  Mae’n debyg bydd y gweithgaredd yma yn gofyn am un wers awr gychwynnol, ond gallai’r gweithgareddau canlynol barhau’n gyson os yw’r disgyblion yn ymuno â Maint Cymru. |
| **Cyflwyniad i’r wers:**  Dylai’r drafodaeth gychwynnol yn y dosbarth ganolbwyntio ar y fideo a ddylai hefyd, sbarduno rhan o’r gweithgaredd cychwynnol. Dylai’r drafodaeth ganolbwyntio ar fyfyrwyr o Gymru sydd wedi teithio o Gymru i Uganda yn y flwyddyn ddiwethaf ar gyfer lansio TACC yno ac i godi ymwybyddiaeth am bwysigrwydd plannu coed.  Dylai’r disgyblion ddarllen yr adnodd cyn agor y ddolen i wefan Maint Cymru a darllen am y gwahanol brosiectau y mae’r fenter yn eu cefnogi.  Rhaid iddynt ddylunio deunyddiau ymgyrchu i annog eu ffrindiau a’u teuluoedd ymuno. | |
| * **Cyfle am weithgaredd pellach1:**   Dylai’r disgyblion gofrestru eu dosbarth neu eu hysgol fel llwyth ac yna dyfeisio digwyddiad i godi arian i gyfrannu at brosiect.   * **Cyfle am weithgaredd pellach 2:**   Dylid annog y disgyblion i ganfod ardal o’r ysgol neu’r amgylchedd lleol lle gellir plannu mwy o goed. Bydd yr Ymddiriedolaeth Coetir yn cyflenwi’r chwipiau coed am ddim i’r ysgolion sy’n cymryd rhan eu plannu. Efallai gallai’r dosbarth drefnu digwyddiad plannu coed yn yr ysgol. | |
| **Nodiadau:** | |